33 Vrae aan Laurika – Laurika Rauch
1. Wat laat jou lag? Expand
Ek het soms 'n aweregse sin vir humor. Ek hou veral van slapstick, camp en slim humor.
2. Afgesien van musiek, wat is jou ander liefdes? Expand
My man, kinders, kleinkind, ons huis, die mense saam met wie ek al vir baie jare werk, kuier met vriende en familie, road trips, Hoëveldse storms.
3. Afgesien van jou eie musiekstyl – en sou jy enige ander styl kon hê – wat sou dit wees? Expand
4. Gunstelingkleur? Expand
Jakaranda blou. Dis 'n kombinasie van Lila en ligblou.
5. Die beste advies wat iemand jou ooit gegee het? Expand
Moenie probeer om perfek te wees nie, maar wees eg (real). Dis die beste wat 'n mens kan doen.
6. Wat was die eerste liedjie wat jy ooit as volwasse professionele sangeres gesing het? Expand
Aai-Aai die witborskraai
7. Het jy 'n geheime versugting/verlange na 'n plek? Expand
8. Hoe het jy begin in hierdie beroep? Expand
Ek was maar altyd met musiek besig. Toe die geleenthede kom, was ek gereed.
9. Waaraan dink jy wanneer jy optree? Expand
Ek fokus net op die liedjie of die vertoning waarmee ek besig is.
10. Wat hou die toekoms vir jou loopbaan in? Wat sal jy nog graag wil bereik? Expand
Ek sou graag nog 'n album wil maak – ek het klaar idees daarvoor – nog 'n bietjie oorsee gaan optree en aanhou optree in ons land. Optredes is my eerste liefde.
11. Hoe oud was jy toe jy op die verhoog begin sing het? Expand
12. Wat het jou ouers gedoen om jou te ondersteun/aan te moedig? Expand
Hulle het vir my altyd rondgery na die plekke waar ek sou optree, niks was ooit te veel moeite nie en my op subtiele maniere gehelp om bewustelik te ontwikkel as 'n uitvoerende kunstenaar.
13. Sing iemand anders in jou familie ook? Expand
Daar is nie ander professionele sangers nie.
14. As jy nie n sanger was nie, watse werk sou jy gedoen het? Expand
Ek sou in die tegniese sy van my beroep, soos beligting, wou gewerk het, maar ek weet nie of ek die fisiese stamina vir die uitdagings verbonde daaraan sou kon gehad het nie.
15. Bespeel jy enige instrumente? Expand
16. Na watse musiek kan jy glad nie luister nie? Expand
Daar is nie so iets nie
17. Watter verborge talente het jy? Expand
Ek kan 'n skaapboud goed gaarmaak.
18. Vir 'n musikant is daar gewoonlik 'n bepalende oomblik wanneer jy verlief raak op musiek of op 'n instrument. Miskien kan jy ons vertel op watter oomblik jy regtig musiek ontdek het? Expand
Ek was al aan die werk as professionele aktrise in die sewentigs, toe ek weer klavierlesse begin neem het by mevrou Joyce Cooper in Pretoria. Ek was besig om 'n nuwe stuk in te studeer vir my les, en sy het vir my 'n tegniek probeer illustreer. Die manier waarop sy haar hand en vingers op die klawers gesit het, was vir my 'n oomblik van waarheid – ek sal dit nooit vergeet nie.
19. Watter instrument, afgesien van die stem, is jou eerste liefde? Expand
Die kitaar. So dikwels begin 'n loopbaan met drie of vier akkoorde op die kitaar! (Vra maar vir Ed Sheeran!)
20. Het jy sangopleiding gehad? Watter ander opleiding het jy gehad wat jou gehelp het in jou beroep as uitvoerende kunstenaar en sanger? Expand
Ek het as 'n kind baie opgetree by eisteddfods (musiek en dramakompetisies), in 'n koor gesing en later op dramaskool het Rina Botha vir my geleer om 'n gedig (teks) te interpreteer. Eers nadat ek professioneel begin sing het het ek vir 10 jaar sanglesse by Sarie Lamprecht geneem. My grootste opleiding was egter in die 'doen'.
21. Het jy ooit 'n Aha-oomblik beleef – toe jy besef het dat musiek vir altyd deel van jou lewe sou wees? Vertel ons daarvan. Expand
Ek dink toe Kinders van die wind 'n treffer geword het het ek daardie besef gekry – dat ek dalk 'n loopbaan uit ligte musiek sou kon maak.
22. Watter albums het jou beïnvloed? Expand
Francoise Hardy, Georges Moustaki, Bob Dylan, Joan Baez, klassieke musiek, Cat Stevens – daar is so baie.
23. Watter proses volg jy as jy 'n nuwe album maak? Praat ons deur die verskillende stappe? Wie help jou byvoorbeeld. Expand
Eers soek ek liedjies, dan begin ek en my regisseur deur die repertoire te sif en besluit oor die finale liedjielys. Die toonaarde word bepaal en die liedjies word daarna verwerk. Ek kry vooraf 'n basiese 'midi' opname van die liedjies sodat ek kan oefen daaraan. Wanneer almal gereed is, begin ons die ritme opnames (klavier, bas en tromme) in die ateljee te doen. Dikwels neem ek die liedjies op wanneer al die instrumentasie nog nie by is nie. Ons doen die stemopnames. Die finale instrumentasie word bygesit. Ons begin daarna werk in die ateljee aan die 'skoonmaak' en verfyning van die snitte. Die liedjies word in die ateljee gemeng en dan gemeester. Voila! Dis klaar!
24. Hoe was die vroeë dae se opnames. Hoe was dit in teenstelling met vandag se metodes? Expand
Dis maar nog dieselfde, behalwe dat rekenaars meer gesofistikeerd is en heeltemal oorgeneem het. Die meeste van die opnames word digitaal gedoen in teenstelling met die analoog opnames van vroeër.
25.Het jy daardie punt bereik waar jy geweet het dat die musiek wat jy skep vir ander mense iets kan beteken? Expand
Ek konsentreer maar altyd net op die werk voor hande en probeer dit so goed vertolk as wat ek kan. Watter effek die werk op mense gaan hê, kan ek nie bepaal nie.
26. Vertel van die eerste keer dat jy in 'n ateljee gegaan het? Komponeer jy liedjies? Expand
Die eerste keer wat ek in 'n ateljee gegaan het om op te neem, was vir Kinders van die Wind. Dit was by die Foxstraat ateljees van Gallo. Ek sou graag wou komponeer, maar ek komponeer nie. (Ek kan egter woorde toonset, want die woorde het reeds die melodie daarin opgesluit.) Dis 'n besonderse talent om goeie liedjies te kan skryf – of dit 2 ure of 20 dae neem.
27. Watter mikrofoon werk die beste vir jou stem? Expand
Op die verhoog: 'n Sure en in die ateljee – 'n Sennheiser
28. Waarvoor gebruik jy jou 'down time? Expand
Om slaap in te haal en dinge te doen wat niks met my werk te doen het nie.
29. Luister jy ooit na jou eie liedjies en vroeë opnames? Hoe voel dit vir jou as jy na jou liedjies luister? Expand
Ek luister baie min na my vorige werk.
30. Wat sing jy as jy in die motor is? Expand
Saam met die musiek wat speel.
31. Het jy mentors gehad in jou lewe en loopbaan. Wie is hulle? Expand
Oom Hannes Uys, my ouers, Rina Botha, Sarie Lamprecht, Robin Malan, Taubie Kuschlick.
32.Wanneer verjaar jy? Expand
33. Is daar 'n hoogtepunt in jou lewe wat uitstaan bo alles? Expand
Die geboorte van ons kinders, die geboorte van ons kleinkind en toe ek 'n Koala-beertjie kon vashou.
James Turrell is 'n Amerikaanse kunstenaar wat met lig werk. Ek is al baie jare 'n volgeling van sy sonderlinge werk. Ek het ook die voorreg gehad om in 2005 na een van sy uitstallings te gaan kyk in IVAM, Valencia. Ek dra dit wat ek daar beleef het binne-in my elke dag. Hier is 'n onderhoud met James Turrell om te lees en te geniet: